armvectores/hy_wikipedia_2023 huggingface dataset:
Դանյոլ (Դանյուի վտակ)

Անվան այլ կիրառումների համար տե՛ս՝ Դանյոլ (այլ կիրառումներ)Դանյոլ (ռուս.՝ Динъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Դանյու գետի ձախ ափից 13 կմ հեռավորության վրա։ Գետի երկարությունը կազմում է 22 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061418


== Ծանոթագրություններ ==
Կիչուգա (Սուխոնայի վտակ)

Անվան այլ կիրառումների համար տե՛ս՝ Կիչուգա (այլ կիրառումներ)Կիչուգա (ռուս.՝ Кичуга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 57 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009647
Հիդրոլոգիական ուսումնասիրությունների կոդը - 103000964
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կալլաստե (այլ կիրառումներ)

Կալլաստե անունը կամ տերմինը կարող է վերաբերել հետևյալ հոդվածներին․

Կալլաստե - քաղաք Էստոնիայի Կալաստե շրջանի կազմում։
Կալլաստե - գյուղ Էստոնիայի Կիհելկոննա շրջանի կազմում։
Կալլաստե - գյուղ Էստոնիայի Մուհու շրջանի կազմում։
Կալլաստե - գյուղ Էստոնիայի Հաանյա շրջանի կազմում։
Կալլաստե - գյուղ Էստոնիայի Մինիստե շրջանի կազմում։
Տոնա (Իսպանիա)

Տոնա (կատ.՝ Tona), մունիցիպալիտետ Իսպանիայում։ Գտնվում է Բարսելոնա նահանգի կազմի մեջ Կատալոնիա ինքնավար համայնքում։ Գտնվում է Օսոնա շրջանում։ Զբաղեցնում է 16,50 կմ² մակերես։ 2007 թվականին քաղաքի բնակչությունը կազմել է 7,800 մարդ։ Վարչական կենտրոնից գտնվում է 59 կմ հեռավորության վրա։


== Ժողովրդագրություն ==


== Ծանոթագրություններ ==


== Արտաքին հղումներ ==
Ayuntamiento de Tona (կատ.)
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya(իսպ.)
Biblioteca Caterina Figueres(իսպ.)
Զեդա Բաշ

Զեդա Բաշ (վրաց.՝ ზედა ბაში), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 40 մետր բարձրության վրա։ Շրջկենտրոն Սամտրեդիայից հեռու է 21 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 264 մարդ (վրաց.)</ref>:


== Ծանոթագրություններ ==
Ուգրինով (գյուղ, Գորոխովի շրջան)

Ուգրինով (ուկրաիներեն՝ Угринів), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1489 թվականին։
2001 թվականի տվյալներով Ուգրինով գյուղում բնակվում էր 731 մարդ։ Բնակավայրը զբաղեցնում է 16358 կմ² տարածք։ Բնակչության խտությունը կազմում էր 44,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոդալինո

Բոդալինո (ռուս.՝ Бодалино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղնջաձոր (այլ կիրառումներ)

Աղնջաձոր, կարող է վերաբերել՝

Աղնջաձոր - գյուղ Հայաստանի Վայոց ձորի մարզում
Աղնջաձոր - գետակ Արաքսի ավազանում, Արփա գետի աջակողմյան վտակ Եղեգիսի օժանդակը
Տուպինիկինս էկոլոգիական կայան

Տուպինիկինս էկոլոգիական կայան (պորտ.՝ Estação Ecológica dos Tupiniquins), ափամերձ ծովային էկոլոգիական կայան Բրազիլիայի Սան Պաուլու նահանգի ափին։ 


== Տեղագրություն ==
Տուպինիկինս էկոլոգիական կայանը 1728 հա ափամերձ ծովային տարածք է, որը ստեղծվել է 1986 թվականի հուլիսի 21-ին։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Տեղակայված է Սան Պաուլու նահանգի Կանանեյա, Իտանյաեն ու Պերուիբի մունիցիպալիտետներում։ Միավորումը ներառում է հետևյալ կղզիները և կղզյակները.


== Պահպանություն և շրջակա միջավայր ==
Էկոլոգիական կայանը «խիստ բնական արգելոց է», որը գտնվում է Բնության պահպանության միջազգային միության Iա կատեգորիայի ներքո։ Նպատակն է պահպանել բնությունը և աջակցել հետազոտություններին։ Տարեկան տեղումների միջին քանակը 2248 մմ է, իսկ միջին ջերմաստիճանը 21 °C է։ Բուսականությունը Ատլանտյան անտառ բիոմից է՝ աղի ճահճուտներին, ավազոտ լեռնաշղթաներին, հարթավայրերին և մայրցամաքային լողափերին բնորոշ բույսեր։ Չվող թռչուններից են՝ ծովածիծառը (thalasseus maximus), հարավամերիկյան ջրածիծառը (sterna hirundinacea) և սապսանը (falco peregrinus)։ Պահպանման միավորումը Լագամար Մոզաիկի մի մասն է։


== Ծանոթագրություններ ==


== Աղբյուրներ ==
Edilene Oliveira de Menezes (2008) (portuguese), Plano de Manejo da Estação Ecológica dos Tupiniquins, Instituto Chico Mendes de Conservação da Biodiversidade, արխիվացված  օրիգինալից 2016-03-03-ին, https://web.archive.org/web/20160303174442/http://www.icmbio.gov.br/portal/images/stories/imgs-unidades-coservacao/esec_tupiniquins.pdf, վերցված է 2016-04-18 
 Unidade de Conservação: Estação Ecológica dos Tupiniquins, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=71, վերցված է 2016-04-18 
 (portuguese) Unidades de Conservação - Mosaico do Litoral Sul de São Paulo e do Litoral do Paraná - LAGAMAR, ICMBio, արխիվացված  օրիգինալից 2019-05-27-ին, https://web.archive.org/web/20190527203930/http://www.icmbio.gov.br/portal/mosaicosecorredoresecologicos/moscaicos-reconhecidos-oficialmente/49-menu-o-que-fazemos/1877-unidades-de-conservacao-mosaico-do-litoral-sul-de-sao-paulo-e-do-litoral-do-parana-lagamar, վերցված է 2016-09-19
Միխայիլ Տալ

Միխայիլ Նեխեմևիչ Տալ (լատիշ․՝ Mihails Tāls, նոյեմբերի 9, 1936(1936-11-09)[…], Ռիգա, Լատվիա - հունիսի 27, 1992(1992-06-27) կամ հունիսի 28, 1992(1992-06-28), Մոսկվա, Ռուսաստան), խորհրդային և լատվիական շախմատիստ, գրոսմայստեր (1957), շախմատի աշխարհի 8-րդ չեմպիոն (1960 - 1961)։
Վաստակավոր ԽՍՀՄ սպորտի վարպետ (1960), ԽՍՀՄ վեցակի չեմպիոն (1957, 1958, 1967, 1972, 1974, 1978), Լատվիական ԽՍՀ֊ի չեմպիոն (1953, 1965), ԽՍՀՄ թիմի կազմում շախմատային օլիմպիադաների ութակի հաղթող, վեցակի Եվրոպայի չեմպիոն և եռակի աշխարհի չեմպիոն, ուսանողների մեջ, թիմային վարկածով, միջզոնալ մրցաշարերի (1958, 1964, 1979) և հավակնորդների մրցաշարի հաղթող (1959), երկու աշխարիհի արաջնության մրցախաղերի և յոթ հավաքնորդական մրցախաղերի մասնակից, 44 միջազգային մրցաշարերի հաղթող, լրագրող, «Շախմատ» ամսագրի գլխավոր խմբագիր (1960—1970)։


== Վարկանիշի փոփոխության գծապատկեր ==


== Ծանոթագրություններ ==
Պոսյոլոկ Ռազեզդա Ուստյուբա

Պոսյոլոկ Ռազեզդա Ուստյուբա (ռուս.՝ посёлок разъезда Устюба, բաշկիրերեն՝ Өстүбә разъезы), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կենտրոն (այլ կիրառումներ)

Կենտրոն, կարող է վերաբերել՝

Կենտրոն - Հայաստանի Հանրապետության մայրաքաղաք Երևանի վարչական շրջաններից մեկը
Կենտրոն - հայկական հեռուստաընկերություն
Վիլյառոբլեդո (քաղաք)

Վիլյառոբլեդո (իսպ.՝ Villarrobledo), քաղաք և մունիցիպալիտետ Իսպանիայում։ Մտնում է Ալբասետ պրովինցիայի՝ Կաստիլիա-Լա Մանչ ինքնավար համայնքի կազմի մեջ։ Մունիցիպալիտետը գտնվում է Լա Մանչա դել Խուկար Սենտրո շրջանում։ Տարածքը կազմում է 861,25 կմ², բնակչությունը՝ 26 686 մարդ (2010 թվականի տվյալներով)։ Պրովինցիայի վարչական կենտրոնից գտնվում է 83 կմ հեռավորության վրա։


== Տնտեսություն ==
Խաղողի մշակություն (ավելի քան 30 հազար հեկտարի վրա), հայտնի ապրանքանիշերով գինիների ու պանիրների արտադրություն։ Տնտեսության մեջ տարեցտարի մեծանում է նաև զբոսաշրջության նշանակությունը։


== Արտաքին հղումներ ==
Պաշտոնական կայքէջը
Actualidad Villarrobledo. Información y Agenda
Albportal
Cofradía del Santo Sepulcro y de la Soledad de Villarrobledo. Constituida en el siglo XVI
Վիլյառոբլեդոյի թվայնացված պատմությունը
Վիլյառոբլեդոյի մասին համացանցում Archived 2018-06-21 at the Wayback Machine.
Disputas Históricas: Origen de Villarrobledo y Socuéllamos Archived 2011-11-04 at the Wayback Machine.
Documento PDF Tradiciones populares de Villarrobledo
Escuela de Rock de Villarrobledo
Գինու փառատոն
Վիլյառոբլեդոյի զբոսաշրջության պաշտոնական կայքէջ
Patrimonio Histórico-Hidráulico en la cuenca del río Córcoles
Semana Santa de Villarrobledo
Web del Molino de La Pasadilla-Río Córcoles
Դմիտրի Ֆուրմանով

Դմիտրի Անդրեևիչ Ֆուրմանով (ռուս.՝ Дмитрий Андреевич Фурманов, հոկտեմբերի 26 (նոյեմբերի 7), 1891, Ֆուրմանով, Q104158548?, Nerekhtsky Uyezd, Կոստրոմայի նահանգ, Ռուսական կայսրություն - մարտի 15, 1926(1926-03-15), Մոսկվա, ԽՍՀՄ), ռուս խորհրդային գրող։


== Կենսագրություն և գործունեություն ==
1912-14 թթ. սովորել է Մոսկվայի համալսարանի բանասիրական ֆակուլտետում։ Առաջին համաշխարհային պատերազմի (1914-18) ժամանակ կամավոր մեկնել է ռազմաճակատ․ 1915 թ.-ին սանիտարական ջոկատի կազմում մասնակցել է Սարիղամիշում, Ալեքսանդրապոլում, Երևանում տեղի ունեցած կռիվներին։ 1917-18 թթ.՝ էսէռ մաքսիմալիստ, այնուհետև՝ անարխիստ։ Հոկտեմբերյան հեղափոխության օրերին եղել է հեղափոխական շտաբի նախագահ, 1919-21 թթ.-ին՝ Ռուսաստանի քաղաքացիական պատերազմի ռազմաճակատներում Չապաևյան դիվիզիայի կոմիսար, Թուրքեստանյան ռազմաճակատի քաղվարչության պետ և այլն։ Ֆուրմանովը գլխավորել է Կուրանում վրանգելյան դեսանտի վերացումը։ 1921 թվականից ապրել է Մոսկվայում։ 1924 թ.-ին ավարտել է առաջին պետական համալսարանի հասարակական գիտությունների ֆակուլտետը։ 1924-25 թվականներին եղել է պրոլետգրողների մոսկովյան ասոցիացիայի քարտուղարը։
Քաղաքացիական պատերազմի տարիներին հանդես է եկել հիմնականում իբրև հրապարակագիր։ Կուրանում վրանգելականների պարտության մասին է առաջին խոշոր ստեղծագործությունը՝ «Կարմիր դեսանտ» վիպակը (1922, հայերեն հրատարակչություն՝ 1936)։ Ֆուրմանովին համընդհանուր ճանաչում են բերել «Չապաև» (1923, հայ հրտ. 1951) և «Խռովություն» (1925, հայ․ հրտ․ 1934) վեպերը, որոնցում, մեկնակետ ընդունելով իր տեսածն ու ապրածը, փորձել է հասնել գաղափարագեղագիտական մեծ ընդհանրացումների։ «Չապաև»-ը համարվել է  1920-ական թվականների խորհրդային արձակի լավագույն գործերից։ «Խռովություն»-ում շոշափված է «պրոլետարական հումանիզմի» թեման, խորհրդային գաղափարախոսության դիրքերից ցույց է տրված կոմունիստների «գաղափարաբարոյական բարձր նկարագիրը»։
Ֆուրմանովի երկերը թարգմանվել են Խորհրդային Միության հանրապետությունների և այլ լեզուներով, բեմականացվել են, էկրանավորվել․ համաշխարհային ճանաչում է ձեռք բերել Գ․ Ն․ և Մ․ Դ․ Վասիլևների «Չապաև» կինոնկարը։
Պարգևատրվել է Կարմիր դրոշի շքանշանով։


== Դ. Ֆուրմանովի երկերը հայերեն ==
Երեք մահապատիժ (հատված «Չապաև» վեպից), Ե., Պետհրատ, 1930, 16 էջ։ Ռուս. թարգմ.՝ Գրաբիոս։
Կարմիր դեսանտ (պատմվածք), Ռոստով-Դոն, Ազով-Սևծովյան երկրհրատ, 1936, 39 էջ։ Ռուս. թարգմ.՝ Շվարդ։


== Երկեր ==
Собр․ соч․, т․ 1-4, Մոսկվա․, 1960—61․


== Ծանոթագրություններ ==


== Արտաքին հղումներ ==
կենսագրությունը peoples.ru կայքում (ռուս.)
Բասարգինո (գյուղ, Ալթայի շրջան)

Բասարգինո (ռուս.՝ Басаргино), գյուղ Ռուսաստանի Ալթայի երկրամասի Ալթայի շրջանի կազմում։
Բնակչությունը 2013 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիստոֆ Վիլիբալդ Գլյուկ

Քրիստոֆ Վիլիբալդ Գլյուկ (գերմաներեն՝ Christoph Willibald Ritter von Gluck, հուլիսի 2, 1714(1714-07-02)[…], Erasbach, Բերխինգ, Նոյմարկտ Վերին Պֆալց, Վերին Պֆալց, Բավարիա - նոյեմբերի 15, 1787(1787-11-15)[…], Վիեննա, Հաբսբուրգի միապետություն[…]), գերմանացի օպերային երգահան, օպերային ռեֆորմատոր։ Առավել հայտնի են և այսօր էլ երբեմն բեմադրվում են նրա «Օրփեոս և Էվրիդիկե» (Orfeo ed Euridice, 1762), «Ալկեստե» (Alceste, 1767), «Պարիս և Հեղինե» (Paride ed Elena, 1770), «Իփիգենիան Ավլիսում» (Iphigénie en Aulide, 1774), «Արմիդե» (Armide, 1777), «Իփիգենիան Տավրիսում» (Iphigénie en Tauride, 1779) օպերաները։


== Կենսագրություն ==

1717 թվականից ապրել է Չեխիայում։ 1731-1734 թվականներին սովորել է Պրագայի համալսարանի փիլիսոփայության բաժնում, միևնույն ժամանակ աշակերտել է չեխ կոմպոզիտոր Բ․ Չեռնոգորսկուն։ 1736 թվականին տեղափոխվել է Միլան։ 1741 թվականին Միլանում բեմադրվել է ԳԻ առաջին օպերան՝ «Արտաքսերքսես»-ը։ 1746 թվականին Լոնդոնում ուսումնասիրել է Տենդելի օրատորիաները, ապա որպես իտալական օպերային խմբի դիրիժոր շրջագայել Եվրոպայում։ 1750 թվականից բնակություն է հաստատել Վիեննայում։ 1758 թվականից ֆրանսիական կոմեդիաների թեմաներով (Շ․ Ֆավար և ուրիշներ) գրել է մի շարք օպերաներ («Մեռլին կղզին», «Ուխտավորները Մեքքայում» և այլն)։ 


== Ստեղծագործություններ ==
1760-ական թվականներին լիբրետիստ Ռ․ Կալցաբիջիի հետ նախաձեռնել է օպերայի ռեֆորմը։ Գլյուկի այս շրջանի օպերաները («Օրփեոս և Եվրիդիկե», 1762 թվական, «Ալքեստե», 1767 թվական, «Պարիս և Տեղինե», 1770 թվական) Վիեննայի ազնվական արվեստասերներն ընդունեցին անտարբերությամբ։ 1773 թվականին Գլյուկը տեղափոխվել է Փարիզ, ուր առաջադեմ մտավորականությունը, հատկապես հանրագիտակները (Դ․ Դիդրո, ժ․ ժ․ Ռուսո, ժ․ ՚Ալամբեր) մեծագույն հետաքրքրություն են ցուցաբերել նրա ռեֆորմատորական օպերաների նկատմամբ։ Փարիզյան շրջանի բեմադրությունները («Իփիգենիան Ավլիսում», 1774 թվական, նոր խմբ․՝ «Օրփեոս», 1774 թվական, «Ալքեստե», 1776 թվական, «Արմիդա», 1777 թվական, «Իփիգենիան Տավրիդում», 1779 թվական) մեծ հաջողություն ունեցան։ Գլյուկը դիտելով օպերան որպես սինթետիկ ժանր, հակադրվեց «օպերա-սերիայի» գաղափարական և գեղարվեստական սկզբունքներին՝ վերացնելով դրամայի և երաժշտության միջև եղած հակասությունը, երաժշտության գեղարվեստական արժանիքները բխեցնելով լիբրետտոյի արժանիքներից։ Ընտրելով դիցաբանական թեմաներ՝ Գլյուկը «օպերա-սերիայի» ավանդույթներին հակառակ սիրային թեմայի փոխարեն ընդգծում է քաղաքացիականությունը, որ առանձնապես անհրաժեշտ էր ֆրանս, բուրժուական հեղափոխության նախօրեին։ Գլյուկը իր օպերաներում օգտագործել է կոմիկական օպերայի կոմպոզիցիայի հստակությունը, կերպարների անհատական վառ բնութագրումը, երաժշտական արտահայտչամիջոցների պարզությունն ու մատչելիությունը։


== Ծանոթագրություններ ==
Ֆլյոնովո

Ֆլյոնովո (ռուս.՝ Флёново), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զոլոտոե (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ԶոլոտոեԶոլոտոե (ուկրաիներեն՝ Золоте, Ղրիմի թաթարերեն՝ Ala Tay), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Ալատայ։
2001 թվականի տվյալներով Զոլոտոե գյուղում բնակվում էր 88 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7902) Հանֆ

(7902) Հանֆ (անգլ.՝ Hanff), աստերոիդ աստերոիդների հիմնական գոտում։ Հայտնաբերվել է 1996 թվականի ապրիլի 18-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,870102 ա. մ., առավելագույնը մոտենում է 2,751 ա. մ. հեռավորության վրա և հեռանում 2,9892 ա. մ.։ Արեգակի շուրջ մեկ ամբողջական պտույտ է կատարում 1776,01 երկրային օրվա ընթացքում, իր ուղեծրով շարժվելով միջինում 0,202702 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7902) Հանֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարպեչենկովո (գյուղ, Սերեդինա-Բուդայի շրջան)

Կարպեչենկովո (ուկրաիներեն՝ Карпеченкове), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Կարպեչենկովո գյուղում բնակվում էր 45 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսլամական մշակույթի թանգարան

Իսլամական մշակույթի թանգարան (թաթ.՝ Ислам мәдәнияте музее), «Կազանի Կրեմլ» արգելոց-թանգարանի ստորաբաժանումներից մեկն է։ Գտնվում է Կազանի Կրեմլի տարածքում գտնվող Քուլշարիֆ մզկիթի ցոկոլային հարկում։ Գործում է 2006 թվականի փետրվարի 21-ից։ Սա Ռուսաստանի միակ թանգարանն է, որը նվիրված է իսլամի պատմությանն ու մշակույթին, Վոլգայի և Մերձուրալյան թյուրք-թաթար ժողովուրդների շրջանում։
Թանգարանի գործունեության հիմնական նպատակն գիտա-կրթական, հետազոտական ​​և գործունեության իրականացումն է, իսլամի և Պովոլժիե շրջանի իսլամական մշակույթի և քաղաքակրթության թանգարանային առարկաների նույնականացումն ու ձեռքբերումը, դրանց ուսումնասիրությունը և հանրությանը ներկայացնելը։ 2014 թվականի ապրիլին թարմացված ցուցադրությունը բացահայտում է իսլամի ընկալման թաթարական առանձնահատկությունները և թաթարների ներդրումը իսլամական ընդհանուր մշակույթում, իսլամը ներկայացնում որպես կրթության, մշակույթի, հարուստ գրական ավանդույթի աղբյուր, ինչպես նաև կարևոր գործոն թաթար ժողովրդի և ազգային ինքնության պահպանման գործում։


== Ցուցադրություն ==
Թանգարանի ցուցադրությունը ներկայացված է երեք հիմնական բաժիններով՝

«Պովոլժիե շրջանի մուսուլմանական քաղաքակրթությունը Բուլղարիայից մինչև Կազան»
«Իսլամը բարեփոխման դարաշրջանից մինչև մեր ժամանակներ (XVIII դարի երկրորդ կեսը - XXI դարի սկիզբ)»
«Թաթար ժողովրդի գրքի մշակույթ»Ցուցահանդեսի առարկայական շարքը համալրված է մուլտիմեդիա ցուցանմուշներով, ներառյալ ինտերակտիվ «Թերթվող Ղուրան», «Կազանի Կրեմլը XV-XXI դարերում» (3D ֆորմատով «Կազանի Կրեմլի» ճարտարապետական տեսքի վերափոխում) ինստալյացիա, «Կառավարության կաբինետում» ինտերակտիվ պատուհանը՝ դեպի Հին Կազան, «Դաս մեդրեսում» պրոյեկցիա (շակիրդները սովորեցնում են ազան, աղոթքի հրավեր), «Երգող շամաիլ» համակարգչային ինստալյացիա։ Ցուցադրությունում կա նաև նվեր՝ Ղուրանի հրատարակություն աշխարհի տարբեր լեզուներով։


== Ծանոթագրություններ ==


== Արտաքին հղումներ ==
Թանգարանի կայք
Պարլան

Պարլան (ֆր.՝ Parlan), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 307 մարդ, բնակչության խտությունը` 12.73 մարդ/կմ²։ Բնակավայրը զբաղեցնում է 24.12 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 130 կմ հարավ-արևմուտք, Օրիյակ քաղաքից` 24 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 215 աշխատունակ (15-64 տարեկան) բնակիչ, որոնցից ակտիվ էին 147-ը, իսկ ոչ ակտիվները` 68։ Ակտիվության ցուցանիշը կազմում է 68,4 %։ 147 աշխատունակ մարդկանցից աշխատել է 135 անձ (77 տղամարդ և 58 կին)։ Գործազուրկ են եղել 12 անձ (5 տղամարդ և 7 կին)։ 68 անաշխատունակներից 10-ը եղել են աշակերտներ կամ ուսանողներ, 35-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դուրասովո (գյուղ, Չիշմինսկի շրջան)

Անվան այլ կիրառումների համար տե՛ս՝ ԴուրասովոԴուրասովո (ռուս.՝ Дурасово, բաշկիրերեն՝ Дурасов), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 398 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Carnival of Rust (ալբոմ)

Carnival of Rust (հայերեն՝ Ժանգի պարահանդես, Խռովման քայքայում), ֆիննական Poets of the Fall ռոք խմբի երկրորդ ձայնասկավառակը, որ թողարկվել է 2006 թվականի ապրիլի 12-ին Ֆինլանդիայում, 2006 թվականի սեպտեմբերի 12-ին՝ Շվեդիայում, 2006 թվականի հոկտեմբերին՝ Ավստրալիայում, Ռուսաստանում և Ուկրաինայում, ինչպես նաև 2007 թվականի ապրիլի 20-ին՝ Գերմանիայում։ Արդեն առաջին շաբաթվա ընթացքում ձայնասկավառակը բարձրացել է Top40 ֆիննական չարթի առաջին հորիզոնական և մնացել է այնտեղ 26 շաբաթ։


== Ստեղծագործությունների ցանկ ==

Բոնուս. Carnival of Rust-ի տեսահոլովակը Archived 2006-11-03 at the Wayback Machine.


== Սինգլներ ==


== Տեսահոլովակներ ==
«Carnival of Rust»
«Locking up the Sun»


== Թողարկման տարեթիվ ==


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Poets of the Fall խմբի պաշտոնական կայքը
Արմեն Խաչատրյան (Թոփչյան)

Անվան այլ կիրառումների համար տե՛ս՝ Արմեն Խաչատրյան (այլ կիրառումներ)
Վիքիպեդիայում կան հոդվածներ  Խաչատրյան ազգանունով այլ մարդկանց մասին:Արմեն Եղիշի Խաչատրյան (Թոփչյան) (հունվարի 30, 1909(1909-01-30), Թիֆլիս, Ռուսական կայսրություն - 1967, Փարիզ), ճարտարապետ, ճարտարապետության պատմաբան։
Աստվածատուր Խաչատրյանի որդեգիրը։


== Կենսագրություն ==
1932 թվականին ավարտել է Երևանի պետական համալսարանը։ 1932-1936 թվականներին աշխատել է Ալեքսանդր Թամանյանի արվեստանոցում, 1936-1946 թվականներին Մոսկվայում՝ Կարո Հալաբյանի խմբագրած «Արխիտեկտուրա ՍՍՍՌ» (ռուսերեն) ամսագրում։
Հրատարակվել են Խաչատրյանի հայկական ճարտարապետությանը նվիրված երկու հիմնարար աշխատություն՝ «Հայ ճարտարապետության վերլուծական» (1949 թվական, Դլեմոնի մրցանակ) և «Հայերի ճարտարապետությունը 4-6-րդ դարերում» (երկուսն էլ՝ ֆրանսերեն, 1971 թվական)։


== Ծանոթագրություններ ==
Գուբնիկ (ավան, Լադիժինի քաղաքային խորհուրդ)

Անվան այլ կիրառումների համար տե՛ս՝ ԳուբնիկԳուբնիկ (ուկրաիներեն՝ Губник), ավան Ուկրաինայի Վիննիցայի մարզի Լադիժինի քաղաքային խորհուրդում։
2001 թվականի տվյալներով Գուբնիկ ավանում բնակվում էր 367 մարդ։ Բնակավայրը զբաղեցնում է 0,56 կմ² տարածք։ Բնակչության խտությունը կազմում էր 655,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ընձաքարի վանք

Կապուտկողի Սուրբ Հակոբ վանք, հայտնի է նաև որպես Ընձաքարի վանք, Մեծ Հայքի Վասպուրական նահանգի Ռշտունյաց գավառում, Կապուտկող լեռան արևելյան լանջին, Ընձաք գյուղի մոտ։ Վանքը նվիրվել է Հակոբ Մծբնացի հայրապետին, այստեղ էլ պահվել է նրա ճկույթը։ Ըստ ավանդության՝ Ընձաքարի վանքը հիմնադրվել է 4-րդ դարում։


== Պատմություն ==
Ծաղկում է ապրել 10–11-րդ դարերում, Վասպուրականի Արծրունյաց թագավորների հովանավորությամբ։ Նրանք կառուցել են Ս. Հակոբ, Ս. Աստվածածին, Ս. Հովհաննես և Ս. Երեք Մանկունք եկեղեցիները։ Վանքի միաբանների թիվը եղել է շուրջ 300։ 13–14-րդ դարերում Ընձաքարի վանքը դարերում լքվել է և ավերվել։
1412 թվականին վանահայր Ստեփանոս Փիրը հիմնովին վերակառուցել է վանքը (ճարտարապետներ՝ Գրիգոր և Հովհաննես), վերականգնել Ս. Հակոբ եկեղեցու գմբեթը (աղյուսով), խցերը, տնտեսական շինությունները, պարիսպը։ 15-րդ դարում վանքը ստացել է բազմաթիվ նվիրատվություններ՝ արտեր, այգիներ, ձեռագրեր։ Ունեցել է հարուստ գրադարան։
1445 թվականին եպիսկոպոս Ստեփանոսը նորոգել է վանքի պարիսպը և շինությունները, սալարկել եկեղեցիների աղոթասրահները։ 17–18-րդ դարերում վանքը եղել է նշանավոր ուխտատեղի։ 1850 թվականին շրջակայքի քրդերը հափշտակել են վանքում պահվող Հակոբ Մծբնացու մասունքը և Նոյյան տապանի մասնիկը։ 1877 թվականին վանքը զգալի տուժել է ռուս-թուրքական պատերազմից և 7 տարի լքված եղել։ Վերջնականապես դադարել է գործել 1895 թվականին։
1970 թվականին թուրք իշխանություններն ամբողջովին քանդել են վանքը և նրա տեղով խճուղի անցկացրել։


== Կառուցվածք ==
Ընձաքարի վանքի Ս. Հակոբ եկեղեցին ունեցել է գմբեթավոր, ներքուստ՝ խաչաձև, չորս անկյուններում՝ ավանդատներով, արտաքուստ ուղղանկյուն հորինվածք։ Եկեղեցու ներսը, բացի ավանդատներից, լրիվ ծածկված է եղել արժեքավոր որմնանկարներով (10-րդ դար), որոնք պատկերագրական ու ոճական շատ ընդհանրություններ ունեն Աղթամարի վանքի Ս. Խաչ եկեղեցու որմնանկարների հետ։ Հարավային խաչաթևում պատկերվել է «Ավետման» տեսարանը (պահպանվել էին գահավորակին նստած Աստվածածնի և Գաբրիել հրեշտակապետի պատկերները), փախուստը Եգիպտոս, վիշապին սպանող ս. Գևորգը, շքեղ հագուստներով երկու անձնավորություն (հավանաբար վանքը կառուցող Արծրունյաց թագավորական տան անդամները), սրբեր, զինվորներ և այլն։


== Ծանոթագրություններ ==


== Գրականություն ==
Շերենց Գ., Սրբավայրեր, Թ., 1902:
Լալայան Ե., Վասպուրականի նշանավոր վանքեր, ԱՀ, գիրք 22, Թ., 1912:
Ոսկյան Հ., Վասպուրական-Վանի վանքերը, հ. 1, Վնն., 1940:
(6702) 1988 BP3

(6702) 1988 BP3, աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 18-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,697475 ա. մ., առավելագույնը մոտենում է 2,3346 ա. մ. հեռավորության վրա և հեռանում 3,0604 ա. մ.։ Արեգակի շուրջ մեկ ամբողջական պտույտ է կատարում 1618,21 երկրային օրվա ընթացքում, իր ուղեծրով շարժվելով միջինում 0,222468 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6702) 1988 BP3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հեյլի Ուեբբ

Հեյլի Ուեբբ (անգլ.՝ Haley Webb, նոյեմբերի 25, 1985(1985-11-25), Woodbridge, Prince William County, Վիրջինիա, ԱՄՆ), ամերիկացի դերասանուհի։


== Կենսագրություն ==
Հեյլի Ուեբբը ծնվել է փոքրիկ Ֆերֆաքս քաղաքում և մեծացել է Վուդբրիջում, Վիրջինիայի նահանգ։ Այնտեղ նա եղել է դպրոցի պարի խմբակի ավագը, ինչպես նաև թեկվանդոյից ունեցել է առաջին աստիճանի սև գոտի։ 2001 թվականին նա տեղափոխվել է Սան Դիեգո, Կալիֆոռնիա նահանգ։ 16 տարեկանում ավարտելով միջնակարգ դպրոցը՝ Հեյլին տեղափոխվել է Լոս Անջելես, Կալիֆոռնիա։


== Կարիերա ==
Հեյլին հայտնի է դարձել շնորհիվ իր «Պատանի գայլը» հեռուստասերիալում կատարած դերի։


== Ֆիլմագրություն ==


== Ծանոթագրություններ ==
Զրուբնոե

Զրուբնոե (ուկրաիներեն՝ Зрубне), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Զրուբնոե գյուղում բնակվում էր 108 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամշարա (գյուղ, Դուխովշչինսկի շրջան)

Ամշարա (ռուս.՝ Амшара), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուռնագյոլ (լճակ, Բերդիկ գյուղ)

Անվան այլ կիրառումների համար տե՛ս՝ Դուռնագյոլ (այլ կիրառումներ)Դուռնագյուլ, լճակ Կարսի սարահարթում, Կարս քաղաքից հյուսիս-արևմուտք, Բերդիկ գյուղից մոտ 8 կմ հարավ-արևմուտք։ Նշանակված է Կովկասի 5 վերստանոց քարտեզում։


== Ծանոթագրություններ ==
Դոշերա

Դոշերա (ռուս.՝ Дощера), գետ Ռուսաստանում, հոսում է Օրիչևսկի շրջանում, Կիրովի մարզում։ Գետաբերանը տեղակայված է Սնիգիրևկա գետի ձախ ափին՝ 8,8 կմ հեռավորության վրա։ Գետի երկարությունը 14 կմ է։
Գետի ակունքը գտնվում է Բորկովսկի ճահճուտներում, Օրիչի գյուղից 4 կմ հարավ-արևելք։ Գետը հոսում է արևմուտք անմարդաբնակ անտառային տարածքում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100034815
Հիդրոլոգիական ուսումնասիրությունների կոդը - 111103481
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սանտո Ստեֆանո ալ Մարե

Սանտո Ստեֆանո ալ Մարե  (իտալերեն՝  Santo Stefano al Mare) կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 2310 մարդ (2008)։ Բնակչության խտությունը՝ 906 մարդ/կմ²։ Տարածքը կազմում է 3 կմ²։ Փոստային ինդեքս՝ 18010։ Հեռախոսային կոդ՝ 0184։
Քաղաքի հովանավորն է հանդիսանում San Giovanni Battista առաքյալը։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0184 486488
Էլեկտրոնային հասցեն՝ info@comune.santostefanoalmare.im.it
Պաշտոնական կայք՝ http://www.comune.santostefanoalmare.im.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մարիա Չմշկյան (այլ կիրառումներ)

Մարիա Չմշկյան անունը կարող է վերաբերել հետևյալ անձանց.

Մարիա Արտեմի Չմշկյան (1904-1990), հայազգի դերասանուհի։
Մարիա Ռուբենի Չմշկյան (1918-2005), հայ օպերային երգչուհի, ՀԽՍՀ վաստակավոր արտիստ։
Asphalt 8: Airborne

Asphalt 8: Airborne (հայերեն՝ Asphalt 8: Թռիչքում), ավտոմոբիլային սիմուլյատոր ժանրի համակարգչային խաղ է,  մշակված և թողարկված է Gameloft  ընկերության կողմից 2013 թվականին, Nokia-ի սերիաների շրջանակում։ Անդրոիդ և iOS հարթակների համար խաղը թողարկվել է 2013 թվականի օգոստոսի 22-ին, 2013 թվականի նոյեմբերի 13-ին Վինդոուզ 8/8.1 և Վինդոուզ Phone 8/8.1  օպերացիոն համակարգերի համար և 2014 թվականի հունվարի 15-ին BlackBerry 10-ի, ինչպես նաև  2015 թվականին  Վինդոուզ 10-ի համար։


== Խաղընթացքի տարածքներ ==
Asphalt 8: Airborne ունի ավելի քան 16 տարբեր վայրեր մրցարշավները կազմակերպելու համար․ Տոկիո, Նևադա, Իսլանդիա, Ֆրանսիական Գվիանա, Լոնդոն, Բարսելոնա, Ալպեր, Վենետիկ, Լազուր ափ (մինչև 2016 թվականի դեկտեմբերը տարածքը անվանվել է Մոնակո)։  2014 թվականի մարտի  թարմացման ժամանակ ավելացվել է նոր  Չինական պատը, և ինչպես նաև նոր վեց երթուղիներ։ 2014 թվականի օգոստոսի թարմացման ժամանակ ավելացվել է Դուբայը, և նաև չորս նոր մրցուղիներ։ Սեպտեմբերի թարմացման ժամանակ ավելացվել է  Սան Դիեգոն։ 2014 թվականի ձմռանը ավելացվել է Սեկտոր 8-ը։  2015 թվականի մարտին ավելացվել է  նոր վայր՝ Տեներիֆեն, չորս նոր մայրուղիների հետ միասին։ Դեկտեմբերին ավելացվել են չորս նոր երթուղիներ մեկ ընդհանուր անվան նորքո՝ «Գոտի 51»։ Իսկ 2017 թվականի ձմռանը ավելացվել է Պատագոնիան։ 2017 թվականի աշնանը  խաղընթացքի համար նախատեսված տարածներին ավելացվել է Մյունխենը։


== Ծանոթագրություններ ==


== Արտաքին հղումներ ==
{{{1}}} Asphalt 8: Airborne. պաշտոնական կայք
Խաղը Մայքրոսոֆթ խանութում
Խաղը Google Play հավելվածում
Asphalt 8: Airborne By Gameloft
Asphalt 8: Airborne for Windows 10
Միխայլովկա (գյուղ, Յարմոլինի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Միխայլովկա գյուղում բնակվում էր 602 մարդ։ Բնակավայրը զբաղեցնում է 16,13 կմ² տարածք։ Բնակչության խտությունը կազմում էր 0,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շալևկա (Անգարպայի վտակ)

Շալևկա (ռուս.՝ Шалевка), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Անգարպա գետի ձախ ափին 77 կմ հեռավորության վրա։ Գետի երկարությունը 12 կմ է, ավազանի տարածքը 58,9 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010060
Հիդրոլոգիական ուսումնասիրությունների կոդը - 104301006
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դարեն Չեն

Գուան Հոնգ (հունվարի 15, 1995(1995-01-15), Չինաստանի Հանրապետություն), հայտնի է նաև որպես Դարեն Չեն, թայվանացի դերասան։ Նա առավել հայտնի է իր գլխավոր դերով՝ որպես Հուա Զե Լեյ՝ 2018 թվականին նկարահանված «Ընկնող աստղերի այգի» հեռուստասերիալում, որը նրան հայտնի է դարձրել ամբողջ Ասիայում։


== Վաղ կյանք և կրթություն ==
Դարեն Չենը ծնվել է 1995 թվականի հունվարի 15-ին Թայվանում։ Ավարտել է Թայբեյի քաղաքային Հեպինգ ավագ դպրոցը։


== Կարիերա ==


=== 2016–2017: Սկիզբ ===
Չենը կատարել է իր նորամուտը որպես Լին Յուտանգ Սիրո հպարտությունը (2016) և Սիրո հպարտությունը 2 (2017) ֆիլմերում։
2017 թվականին նա մտել է 2018 թվականին նկարահանվող «Ընկնող աստերի այգին» ֆիլմի դերասանական կազմի մեջ՝ Հուա Զե Լեյի դերում։ Harper's Bazaar China ամսագրի նոյեմբերյան համարում Չենը հայտնվել է վերոհիշյալ սերիալի այլ աստղեր՝ Դիլան Վան, Ցեզար Վուի և Կոննոր Լեոնգի հետ միասին։


=== 2018–ներկա։ Ժողովրդականության աճ ===
Չենը հայտնի է դարձել խաղալով 2018 թվականի «Ընկնող աստղերի այգի» եռուստասերիալի դերում՝ որպես Հուա Զե Լեյ։
2019 թվականին Չենը ստացել է իր առաջին գլխավոր դերը «Մինգ դինաստիայի քունը» պատմական դրամայում, որի պրոդյուսերը Ջեքի Չանն էր։


== Ֆիլմագրություն ==


=== ֆիլմ ===


=== Հեռուստասերիալներ ===


== Սկավառակագրություն ==


== Ծանոթագրություններ ==


== Արտաքին հղումներ ==
Դարեն Չեն Internet Movie Database կայքում
Դարեն Չեն Ինստագրամում
Բրայլով (քաղաքատիպ ավան, Ուկրաինա)

Բրայլով (ուկրաիներեն՝ Браїлів), քաղաքատիպ ավան Ուկրաինայի Վիննիցայի մարզի Ժմերինկայի շրջանում։ Հիմնադրվել է 15-րդ դարում։
Չճշտված տվյալներով Բրայլով քաղաքատիպ ավանում բնակվում էր 5 180 մարդ։ Բնակավայրը զբաղեցնում է 5,57 կմ² տարածք։ Բնակչության խտությունը կազմում էր 929,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բնակակիցները (հեռուստասերիալ)

«Բնակակիցները» (անգլ.՝ Crashing), բրիտանական կատակերգական հեռուստասերիալ, որի ստեղծողը Ֆիբի Ուոլեր-Բրիջն է, հեռարձակվել է Channel 4 հեռուստաալիքով 2016 թվականի հունվարի 11-ից մինչև փետրվարի 15-ը։


== Սյուժե ==
Հեռուստասերիալը մի խումբ երիտասարդների մասին է, որոնք ապրում են միասին և հսկում են լքված հոսպիտալ, որի դիմաց ստանում են ցածր վարձավճար։


== Դերասանական կազմ ==


=== Հիմնական կազմ ===
Ֆիբի Ուոլեր-Բրիջ - Լուիզ «Լուլու»
Ջոնաթան Բեյլի - Սեմ
Ջուլի Դրեյ - Մելոդի
Լուիզ Ֆորդ - Քեյթ
Դեմիեն Մոլոնի - Էնթոնի
Էդրիան Սքարբորո - Քոլին Քարթեր
Ամիթ Շահ - Ֆրեդ Փաթինի


=== Երկրորդական կազմ ===
Լոքի չափման - Ուիլ
Սյուզոն Ուոքոմա - Ջեսիկա
Քեթի Բյորք - հորաքույր Գլեդիս


== Էպիզոդներ ==


== Արտադրություն ==
Հեռուստասերիալի սցենարը գրել է Ուոլեր-Բրիջը՝ իր հեղինակային երկու պիեսների հիման վրա։ Գործողությունների վայրը Միդլեքսքիմ հոսպիտալն է, այն լքված հիվանդանոց է, որը գտնվում է Big Talk Productions արտադրողական ընկերության գրասենյակից քիչ հեռու։


== Ընդունելություն ==
Հեռուստասերիալը ստացել է դրական արձագանքներ քննադատների կողմից։ Հեռուստասերիալում կատարած իր աշխատանքի համար Ուոլեր-Բրիջը անվանակարգվել է մրցանակի՝ BAFTA Craft մրցանակաբաշխությունում։ 


== Ծանոթագրություններ ==
Ժողովածու (2303)

Ժողովածու 2303, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2303 թվի տակ։ Ձեռագիրը գրվել է 1658 թվականին Մարկոս սարկավագ գրիչի կողմից։ Ծաղկող՝ Ալեքսիանոս երեց։ Գրված է թղթի վրա, որը ունի 19x12.7 չափս։ Ձեռագիրը կազմված է 286 թերթից։ Գրված է միասյուն, բոլորագրով։ Ունի կիսախորան, լուսանցազարդ մանրանկարներ։ Պահպանակը ունի մագաղաթե 2 էջ, գրված է՝ ուղղագիծ երկաթագրի վրա՝ լուսանցազարդ ավետարանով։ Կազմը` կաշվեպատ տախտակ դրոշմազարդ, աստառը՝ վանդակազարդ մետաքս։ Հիշատակարաններ՝ գրչի՝ 149ա, ծաղկողի՝ 92բ, հետագայ՝ 1ա, 1բ (17-18 դարերում)


== Բովանդակություն ==
Սիմ․ Ջուղայեցւոյ Քերականութիւն, Տրամաբանութիւն, Մեկնութիւն Պրոկղի, յաղագս նշանակութևանց բառից տրամաբանականաց։
Հերմեսի Եռամեծի առ Ասկգեպիոս Սահմանք։


== Ծանոթագրություններ ==
Եգանյան

Եգանյան, հայկական ազգանուն։


== Ազգանունը կրողներ ==
Արմեն Եգանյան - հայ դիվանագետ, Կանադայում Հայաստանի արտակարգ և լիազոր դեսպան։
Գագիկ Եգանյան - Հայաստանի պետական գործիչ, ՀՀ ՏԿԱԻՆ միգրացիոն պետական ծառայության պետ։
Մանվել Եգանյան - Հայաստանի պետական գործիչ, Հարկային ծառայության 1-ին դասի պետական խորհրդական։
Տիգրան Եգանյան - Հայաստանի Ազգային ժողովի 3-րդ գումարման պատգամավոր։
Գայանե Եգանյան - մանկավարժ, մանկավարժական գիտությունների թեկնածու։


== Գրական հերոսներ ==
Ցոլակ Եգանյան, Մուշեղ Գալշոյանի «Սարի ճամփով գնացող մարդիկ» ակնարկի հերոսներից։


== Ծանոթագրություններ ==
Վազկաններ

Վազկաններ, ճզմումով և քերամաշումով նյութերը մանրելու և խառնելու մեքենա։ Բաղկացած է թուջե ափսեից, որի հատակին գլորվում են զանգվածեղ թուջե գլդոնները։ Վերջինները պտտվում են սեփական (հորիզոնական) առանցքի շուրջը, իսկ խաչարդի հետ (որի վրա ամրացված են)՝ խաչարդի ուղղաձիգ առանցքի շուրջը։
Խառնող վազկաններ կիրառվում է լեռնահանքային ու շինանյութերի արդյունաբերության մեջ, մետալուրգիայում և այլուր։
Կլաուս Յակոբս

Կլաուս Յոհան Յակոբս (գերմ.՝ Klaus Johann Jacobs, դեկտեմբերի 3, 1936(1936-12-03), Բրեմեն, Նացիստական Գերմանիա - սեպտեմբերի 11, 2008(2008-09-11), Կյուսնախտ), շվեյցարացի միլիարդատեր։ Ունի գերմանական ծագում։


== Կենսագրություն ==
Յակոբսն ավարտել է Համբուրգի համալսարանը, իսկ ավելի ուշ՝ Սթենֆորդի համալսարանը։ Ավարտելուց հետո իր կարիերան է սկսել սուրճի և շոկոլադի արտադրության ոլորտում։ 1962 թվականին դարձել է Յակոբս AG ընկերության գնումների և մարքեթինգի գծով տնօրեն, իսկ 1972 թվականին՝ գլխավոր տնօրեն։ 1982 թվականին Յակոբս AG-ը և Interfood-ը միավորվել են՝ ստեղծելով Jacobs Suchard AG-ը՝ Եվրոպայի թիվ մեկ շոկոլադի և սուրճի համատեղ ընկերությունը (մինչև 1990 թվականը, երբ այն բաժանվել և վաճառվել է Philip Morris կորպորացիային)։ 1990 թվականին ստեղծել է Barry Callebaut ընկերությունը՝ շոկոլադի արտադրության խոշորագույն ընկերություններից մեկը։
1991 թվականին Յակոբսը գնել է Adia Personnel Services ընկերությունը, որը հետագայում միացրել է Ecco-ի հետ։ Համատեղ ընկերությունը ստացել է Adecco անվանումը և մտել է Global Fortune 500-ի մեջ։
Կլաուս Յակոբսը մահացել է 2008 թվականի սեպտեմբերի 11-ին Շվեյցարիայի Կյուսնախտ քաղաքում։


== Մասնակից ==
World Scout Foundation
1996-1998 թվականներին Friends of the Hohe Tauern National Park-ի նախագահ
2003 թվականից Ցյուրիխի օպերայի տնօրենների խորհրդի անդամ
«Բայրոտի ընկերներ» ասոցացիայի տնօրենների խորհրդի անդամ։


== Պատվավոր նշաններ և մրցանակներ ==
2005՝ Բազելի համալսարանի հոգեբանության ֆակուլտետի պատվավոր դոկտորի կոչում
2005՝ Ցյուրիխի կրթության քոլեջի կրթական մրցանակ՝ կրթական և երիտասարդական նախագծերի համար
16 ապրիլ, 2008՝ Բրեմենի ոսկե մեդալ՝ Բրեմեն քաղաքի շահերին մատուցած ծառայությունների համար
2008՝ Բեռլին-Բրանդենբուրգի գիտությունների ակադեմիայի Լայբնից մեդալ՝ ակադեմիական գիտության մեջ ունեցած ավանդի համար
1999՝ Silver World Award՝ Ամերիկայի սկաուտների կողմից
2005-2008՝ Սկաուտների միջազգային կոմիտեի «Բրոնզե գայլ» մրցանակ
1991՝ «Ավստրիայի Հանրապետությանը մատուցած ծառայությունների համար» պատվո նշան
2000՝ Ավստրիայի պատվո նշան «Գիտության և արվեստի համար»


== Ծանոթագրություններ ==


== Արտաքին հղումներ ==
Jacobs Foundation
Սուրբ Հարություն եկեղեցի (Սպիտակ)

Անվան այլ կիրառումների համար տե՛ս՝ Սուրբ Հարություն եկեղեցի (այլ կիրառումներ)Սուրբ Հարություն եկեղեցի, Հայ առաքելական եկեղեցի Հայաստանի Հանրապետության Լոռու մարզի Սպիտակ քաղաքում։


== Պատմություն ==
Սուրբ Հարություն եկեղեցու կառուցումը նախատեսել է Ամենայն Հայոց կաթողիկոս Վազգեն Առաջինը։ 1997 թվականին եկեղեցու կառուցման ծրագիրը իրականացրել է Ամենայն Հայոց կաթողիկոս Գարեգին Ա-ն, ով կատարել է եկեղեցու հիմնարկեքի արարողությունը։ Սուրբ Հարությունը Սպիտակի միակ եկեղեցին է։ Եկեղեցու օծման արարողությունը կատարել է Ամենայն Հակոց կաթողիկոս Գարեգին Երկրորդը։
Եկեղեցին կառուցվել է 1997-2000 թվականներին՝ «Եկեղեցիների համաշխարհային խորհրդի» միջոցներով։
Եկեղեցու բարերարներից է Սուրեն Ավետիսյանը, ճարտարապետը` Բաղդասար Արզումանյանը, շինարարը՝ «Մ. Լամբարյան» ՍՊԸ։


== Ճարտարապետություն ==
Սուրբ Հարություն եկեղեցին գմբեթավոր կառույց է՝ բազալտե սրբատաշ քարերով կառուցված։ Եկեղեցու արևմտյան կողմում եռահարկ զանգակատունն է՝ ութ սյուների վրա բարձրացող ռոտոնդայով։ Զանգակատան արևմտյան ճակատը հարդարված է հյուսկեն շրջանակի մեջ ներփակված թևատարած, քանդակազարդ խաչով։ Գլխավոր՝ արևմտյան մուտքի երկու կողմերում նախկին սրբավայրից մնացած մասունքներ են՝ խաչքարեր և այլ դետալներ։
Եկեղեցու բակում են գտնվում նաև Մեծ Եղեռնին և Արցախյան ազատամարտին նվիրված հաշարձանը՝ «Արծիվը թրով և խաչով», մեկ նորակերտ խաչքար հետնամասում՝ «Սուգ և արև» մակագրությամբ և մանուկների վերածննդին նվիրված հուշարձանը (1988-2004 թվականներին Բերգամո-Սպիտակ Զորակցության միություն)։


== Պատկերասրահ ==

		
		
		
		


== Ծանոթագրություններ ==
Ամպերի Հաագ

Ամպերի Հաագ (գերմ.՝ Haag an der Amper), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆրայզինգի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 2869 մարդ։
Համայնքը զբաղեցնում է 21,70 կմ² տարածք։ Փոստային ինդեքսը՝ 85410։ Համայնքի բնակչության լեզուն համարվում է գերմաներենը։


== Ծանոթագրություններ ==


== Արտաքին հղումներ ==
Պաշտոնական կայք Archived 2016-03-04 at the Wayback Machine.
Լեզ Օտել Սեն Բազիլ

Լեզ Օտել Սեն Բազիլ (ֆր.՝ Les), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2010 թվականի դրությամբ կազմում է 48 մարդ, բնակչության խտությունը` 8.68 մարդ/կմ²։ Բնակավայրը զբաղեցնում է 5.53 կմ² տարածք։
2017 թվականի հունվարից Լիվարո, Օքենվիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 34 աշխատունակ (15-64 տարեկան)  բնակիչ, որոնցից ակտիվ էին 31-ը, իսկ ոչ ակտիվները` 3։ Ակտիվության ցուցանիշը կազմում է 91,2 %։ 31 աշխատունակ մարդկանցից աշխատել է 28 անձ (17 տղամարդ և 11 կին)։ Գործազուրկ են եղել 3 անձ (2 տղամարդ և 1 կին)։ 3 անաշխատունակներից 1-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սերդանյոլա դել Վալյես

Սերդանյոլա դել Վալյես (կատ.՝ Cerdanyola del Vallès, բասկ.՝ Cerdanyola del Valles) , քաղաք և մունիցիպալիտետ Իսպանիայում՝ կատալոնական Բարսելոնա պրովինցիայի Վալյես Օքսիդենտալ շրջանում։ Տարածքը՝ 30,6 կմ²։ Բնակչությունը՝ 58407 մարդ (ըստ 2010 թվականի տվյալների)։


== Պատկերասրահ ==

		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Diari digital de l'Ajuntament
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Pàgina web del Parc Tecnològic del Vallès
Տոպկայա (Մեծ Կամիշնայայի վտակ)

Անվան այլ կիրառումների համար տե՛ս՝ Տոպկայա (այլ կիրառումներ)Տոպկայա (ռուս.՝ Топкая), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 31 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պիրնաս

Պիրնաս (ռուս.՝ Пырнас), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիչեգդա գետի ձախ ափին՝ 415 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000020139
Կոդը ըստ հիդրոլոգիական հետազոտության (ՌԴ) — 103002013
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սիրոտսկի (Կոմիսարովսկի գյուղական համայնք)

Անվան այլ կիրառումների համար տե՛ս՝ Սիրոտսկի (այլ կիրառումներ)Սիրոտսկի (ռուս.՝ Сиротский), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Կոմիսարովսկի գյուղական համայնքի վարչական կենտրոնն է։
Շալվա Շենգելի

Շալվա Շենգելի (1966), վրացի ռեժիսոր, սցենարիստ։


== Կենսագրություն ==
Շալվա Շենգելին ծնվել է 1966 թվականին։ 1991 թվականին ավարտել է Վրաստանի տեխնիկական համալսարանը։ Միաժամանակ սովորել է ժուռնալիստիկայի օժանդակ բաժնում։ 1998 թվականին ավարտել է Վրաստանի թատրոնի և կինոյի պետական համալսարանի կինոռեժիսուրայի բաժինը (Ռեզո Էսաձեի արվեստանոց)։


== Ֆիլմեր ==
Դեսուդեն, 1998
Բազա #62, 2003
Բազա #1, 2004
Բրիգադ, 2005
Երկնային ասպետներ, 2007
Անհայտ զինվորներ, 2008
Մարզադաշտ, 2010
Բալետը Վրաստանում, 2013
Ղեկավարը, 2014


== Ծանոթագրություններ ==


== Արտաքին հղումներ ==
Շալվա Շենգելիի մասին imdb.com կայքում
Shalva Shengeli Archived 2016-03-04 at the Wayback Machine.
Մարևկա (Մատվեևո-Կուրգանսկի շրջան)

Անվան այլ կիրառումների համար տե՛ս՝ Մարևկա (այլ կիրառումներ)Մարևկա (ռուս.՝ Марьевка), գյուղ Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Մատվեևո-Կուրգանսկի գյուղական համայնքի կազմի մեջ։
Կաթնուկ Թախտաջյանի

Կաթնուկ Թախտաջյանի (լատ.՝ Lactuca takhtadzhianii), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
50-70 սմ բարձրությամբ բազմամյա խոտաբույս է։ Տերևները ամբողջական մսալի են։ Զամբյուղները փոքր են, վահանաձև-հուրանային՝ հաճախ փռված ծաղկաբույլերում։ Ծաղիկները կապույտ են։


== Տարածվածություն ==
Հայաստանում հանդիպում է Երևանի ֆլորիստիկական շրջաններում՝ (Ազատ գետի հովիտ և Ուրծի լեռնաշղթա) և Դարեղեգիսի (Խաչիկ գյուղի շրջակայք)։ Հանդիպում է նաև Նախիջևանում և Հյուսիսարևմտյան Իրանում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 1000-1600 մ բարձրությունների վրա, կիսաանապատում, տափաստաններում, գիպսակիր, կավային, խճաքարոտ լանջերին։ Ծաղկում է մայիս-հունիս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Գյուղատնտեսական գործունեության ինտենսիվացման հետևանքով առաջացող աճելավայրերի պայմանների փոփոխության հետ կապված՝ տեսակին սպառնում է տարածման և բնակության շրջանների կրճատում։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Վալդելագունա

Վալդելագունա (իսպ.՝ Valdelaguna), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Լաս Վեգաս շրջանում։ Տարածքը 42.13 կմ²։ Բնակչությունը՝ 887 մարդ(ըստ 2010 թվականի)։


== Արտաքին հղումներ ==
Ayuntamiento de Valdelaguna
Աստուածաղերս (4644, Ղազար Ջահկեցի)

Ղազար Ջահկեցի, Աստուածաղերս (4644, Տաղարան), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4644 թվի տակ։ Ձեռագիրը գրվել է 1764 թվականին Մարկոս քահանա գրիչի կողմից  Էջմիածնում, Մազրայ (Երնջակ)։ Գրված է թղթի վրա, որը ունի 15x11 չափս։ Ձեռագիրը կազմված է 147 թերթից։ Գրված է միասյուն, նոտրգրով։ Ունի հեղինակին պատկերող մանրանկար։ Կազմը` լուսանցազարդ ստվարաթուղթ։ Հիշատակարաններ գրչի՝ 76բ, 80ա, 81ա։


== Բովանդակություն ==
Տաղք (անանունք)։


== Ծանոթագրություններ ==